《月夜小集次韵郑教授》
宋代·韩淲

溪山有佳月，可以永今夕。惊心总悠悠，过眼纷籍籍。

何为秋向深，甚是老已逼。长谣陶一觞，怀抱所共席。

披衣步良夜，奈此佳月何。太虚澹以阔，青景转觉多。

风微泛家山，露湛明庭树。乌鹊无停栖，稀星片云度。

光冷秋气肃，感时唯自惊。徘徊亦已久，不知更漏深。

嫦娥在高高，传闻殊恍惚。双鹤快飞来，驾我探月窟。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。